برنامج البرنامج برنامج مصرى ساخر بيتعرض كل اسبوع يوم الجمعة ، بيقدمه باسم يوسف على قناة سى بى سى من اول 23 نوفمبر 2012 ، الموسم الاول من البرنامج اتعرض على قناة اون تى ڤى فى رمضان 2011 ، قبل ما يتنقل لCBC عشان يبقى اول برنامج ساخر بحضور الجمهور فى مصر ، و بيعرض و بيتصور فى مسرح سينما راديو كل يوم الاربع ، و بيتعرض على التلفيزيون يوم الجمعة الساعة 10:00, ابتداءً من 7 فبراير 2014 انتقل البرنامج لقناة ام بي سي مصر, برنامج البرنامج بيعتبر النسخة المصرية من برنامج ذا دايلى شو اللى بيقدمه جون ستيوارت بعد ما اتشهر باسم يوسف على النت و اليوتيوب بسبب برنامجه B+ Bassem Youssef Show ، قنوات كتيره طلبت منه يقدم برنامج فيها ، و كان اشترط ان ادارة القنوات متتدخلش فى برنامجه. فى الاخر عمل برنامج البرنامج فى قناة اون تى فى قبل ما يتنقل لCBC فى الموسم التانى. باسم يوسف